แฮปปี้แอร์

แฮปปี้แอร์ (อังกฤษ: Happy Air) เป็นสายการบินสัญชาติไทย เริ่มเปิดให้บริการเที่ยวบินแรก เมื่อวันที่ 31 ตุลาคม พ.ศ. 2552 มีอากาศยานทั้งหมด 3 ลำ และปิดตัวลงเมื่อวันที่ 5 กุมภาพันธ์ พ.ศ. 2558.

ประวัติ 
สายการบินแฮปปี้แอร์ ดำเนินการโดยบริษัท แฮปปี้แอร์ ทราเวิลเลอร์ส จำกัด ได้จดทะเบียนก่อตั้งเมื่อวันที่ 3 เมษายน 2552 ด้วยทุนจดทะเบียน 25,000,000 บาท โดยมีวัตถุประสงค์เพื่อประกอบธุรกิจให้บริการเช่าเหมาลำ สำหรับการขนส่งผู้โดยสารและสินค้าทั้งภายในประเทศและระหว่างประเทศ รวมทั้งการจัดระวางขนส่งทุกชนิด และให้บริการเที่ยวบินแรก เมื่อวันที่ 31 ตุลาคม พ.ศ. 2552 และปิดตัวลงเมื่อวันที่ 5 กุมภาพันธ์ พ.ศ. 2558

เส้นทางการบิน

ภายในประเทศ 
 กรุงเทพมหานคร - ท่าอากาศยานสุวรรณภูมิ ฐานบินหลัก
 ภูเก็ต - ท่าอากาศยานภูเก็ต ฐานบินหลัก
 หาดใหญ่ - ท่าอากาศยานหาดใหญ่
 นครราชสีมา - ท่าอากาศยานนครราชสีมา
 เชียงใหม่ - ท่าอากาศยานเชียงใหม่

อากาศยาน 
ณ วันที่ 19 สิงหาคม พ.ศ. 2553 สายการบินแฮปปี้แอร์ใช้เครื่องบินแบบ ซาบ 340เอ อยู่ทั้งหมด 3 ลำ

อ้างอิง 

สายการบินสัญชาติไทยที่ปิดกิจการ